ΓΡΑΠΤΗ ΕΡΩΤΗΣΗ E-3455/00

υποβολή: Erik Meijer (GUE/NGL) προς την Επιτροπή

(7 Νοεμβρίου 2000)

Θέμα: Απρόσμενες εξελίξεις όσον αφορά το θέμα της κυριότητας και της ιδιοκτησίας, με αποτέλεσμα να αποθαρρύνεται ο διασυνοριακός τουρισμός στην Ευρωπαϊκή Ένωση (με αφορμή το παράδειγμα του Μάντσεστερ)

Προσφάτως, ο συντάκτης της ερώτησης δέχθηκε τα παράπονα ολλανδού πολίτη ο ποίος το περασμένο καλοκαίρι έζησε μια εκπληκτική και λυπηρή εμπειρία στο Ηνωμένο Βασίλειο. Ευρισκόμενος για διακοπές στο Μάντσεστερ, είχε σταθμεύσει το αυτοκίνητό του σε ένα σημείο του δρόμου (Princess Street), όπου δενπήρχε κανένα ορατό σήμα για απαγόρευση στάθμευσης. Όπως αποδείχθηκε εκ τωνστέρων επρόκειτο για ιδιωτικό οικόπεδο που ανήκε στην εταιρία φύλαξης Checquemade Security. Η επιχείρηση αυτή, η οποία προβαίνει στην απομάκρυνση των σταθμευμένων αυτοκινήτων δεν είναι προσιτή παρά μόνο τις εργάσιμες ημέρες, στις ώρες γραφείου. Ως εκ τούτου, στην περίπτωση που μας απασχολεί ο ενδιαφερόμενος δεν μπόρεσε να ανακτήσει το αυτοκίνητό του παρά μόνο παρατείνοντας την παραμονή του στο Μάντσεστερ και αφού κατέβαλε το ποσό των 180 λιρών. Πολλοί αυτόπτες μάρτυρες χαρακτήρισαν το συμβάν ως καταφανή κλοπή, ενώ η τοπική αστυνομία έκρινε ότι η κατάσταση μπορούσε να θεωρηθεί ως νόμιμη. Ο ολλανδός τουρίστας, ο οποίος εξακολουθεί να εκδηλώνει την έκπληξη και την αγανάκτησή του, δεν είναι έτοιμος να επισκεφθεί και πάλι το Μάντσεστερ.

Έχονταςπόψη τα ανωτέρω,

1. Συμμερίζεται η Επιτροπή την άποψη ότι αν και είναι αυτονόητο ότι στην Ευρωπαϊκή Ένωση, οι τοπικές, περιφερειακές και εθνικές αρχές έχουν κάθε εξουσία να ρυθμίζουν με πολύ διαφορετικό τρόπο τις καταστάσεις του τύπου αυτού στο έδαφός τους, σε περιπτώσεις όπως αυτή που μας απασχολεί μπορεί να προκύψουν δυσάρεστες εκπλήξεις και σημαντική οικονομική ζημιά εις βάρος ενός επισκέπτη από άλλη περιοχή, με αποτέλεσμα ο τελευταίος αυτός να αισθάνεται πολύ άσχημα όταν πρόκειται να μεταβεί σε μια περιοχή της οποίας αγνοεί τους κανόνες;

2. Κρίνει η Επιτροπή ότι μια τέτοια κατάσταση συμβιβάζεται με τις προσπάθειες που καταβάλλονται για την προώθηση των τουριστικών μετακινήσεων των πολιτών από ένα κράτος μέλος στο άλλο;

3. Είναι διατεθειμένη η Επιτροπή να μεριμνήσει για τη λεπτομερή καταγραφή των κανόνων που έχουν θεσπίσει οι κρατικές αρχές και των δυνατοτήτων θέσπισης ειδικών ρυθμίσεων εκ μέρους ιδιωτών, ικανών να εκθέσουν τους ξένους επισκέπτες σε δυσάρεστες εκπλήξεις, προκειμένου να εξετάσει, από κοινού με τις αρμόδιες αρχές, εάν είναι αναγκαία κάποια μορφή προσαρμογής ή εναρμόνισης;

4. Με ποιόν τρόπο κρίνει η Επιτροπή ότι θα μπορούσε να συμβάλει στην καλύτερη πληροφόρηση των ατόμων που επιδίδονται στον τουρισμό, σχετικά με το ενδεχόμενο ναποπέσουν θύματα κανόνων απρόσμενων και ανεξήγητων για τα ίδια, όταν επισκέπτονται άλλα κράτη μέλη;

Απάντηση του κ. Liikanen εξ ονόματος της Επιτροπής

(12 Δεκεμβρίου 2000)

Το ζήτημα της δημιουργίας και της λειτουργίας χώρων στάθμευσης και των συναφών ρυθμίσεων και κανονισμών εμπίπτει στο πεδίο αρμοδιοτήτων εκάστου κράτους μέλους, σύμφωνα με την αρχή της επικουρικότητας. Παρ' όλο που μπορεί να είναι δύσκολο για τους τουρίστες να γνωρίζουν όλους τους τοπικούς κανόνες, η Επιτροπή δεν έχει ούτε σχέδια ούτε την εξουσία να εξετάσει την ανάγκη προσαρμογής ή εναρμόνισης των κανόνων αυτών στο πλαίσιο του τουρισμού. Η Επιτροπή κρίνει ότι η κατάσταση αυτή δεν έχει προφανή αντίκτυπο στον ευρωπαϊκό τουρισμό εν γένει, παρ' όλο που σε μεμονωμένες περιπτώσεις μπορούν να δημιουργηθούν προβλήματα.

Σε πρόσφατες μελέτες της Επιτροπής σχετικά με την ολοκληρωμένη ποιοτική διαχείριση (ΟΠΔ) αγροτικών, παραθαλάσσιων και αστικών τουριστικών προορισμών επισημαίνεται ότι οι άνθρωποι ταξιδεύουν για να γνωρίσουν και να ζήσουν την ποικιλομορφία της Ευρώπης, αλλά είναι επίσης σημαντικό να παρέχονται στους επισκέπτες επαρκείς τοπικές πληροφορίες ώστε η διαμονή τους να είναι ευχάριστη. Η Επιτροπή εξασφαλίζει την ευρεία διάδοση των αποτελεσμάτων των εν λόγω μελετών που έχουν ως στόχο να αποτελέσουν εργαλείο διαχείρισης για τα άτομα που είναιπεύθυνα για την τουριστική ανάπτυξη σε τοπικό επίπεδο. Περιλήψεις των συστάσεων σχετικά με την εφαρμογή της προσέγγισης ΟΠΔ σε κάθε τύπο προορισμού διατίθενται σε όλες τις κοινοτικές γλώσσες.

Η Επιτροπή σήμεραποστηρίζει το έργο τεσσάρωνπο-ομάδων της συμβουλευτικής επιτροπής τουρισμού, με εμπειρογνώμονες που έχουν ορίσει τα κράτη μέλη, μία από τις οποίες εξετάζει τις ανάγκες

ενημέρωσης και την παροχή πληροφοριών στο πλαίσιο του τουρισμού. Η έκθεση της Επιτροπής με τίτλο Πρόοδος σχετικά με τη συνέχεια που δόθηκε στα συμπεράσματα του Συμβουλίου με θέμα Τουρισμός και Απασχόληση(1) βασίζεται στα προσωρινά πορίσματα των εν λόγω ομάδων. Η έκθεση εγκρίθηκε πρόσφατα και διατίθεται στη σελίδαποδοχής του ιστοχώρου της Επιτροπής.

(1) COM(2000)696 τελικό.